ועדת העבודה והרווחה, כנסת 24, פרוטוקול מספר 81, 2022-02-07 09:50

אפרת רייטן: אני פותחת את ישיבת ועדת העבודה והרווחה, היום ה-7 בפברואר 2022, ו' באדר א' התשפ"ב.

אפרת רייטן: השעה 9:50 בבוקר.

אפרת רייטן: הדיון בהצעת חוק האזרחים הוותיקים (תיקון מס' 16)(חידוש אוטומטי של הנחה בתשלומי ארנונה), התשפ"ב-2021, בהכנה לקריאה שנייה ושלישית של חבר הכנסת ינון אזולאי, חבר הכנסת סמי אבו שחאדה; הצעת חוק האזרחים הוותיקים(תיקון - חידוש אוטומטי של הנחה בארנונה), התשפ"א-2021, של חבר הכנסת ינון אזולאי בהכנה לקריאה ראשונה; והצעת חוק אזרחים ותיקים (תיקון - חידוש אוטומטי של הנחה בארנונה), התשפ"ב-2021 של חבר הכנסת סמי אבו שחאדה.

אפרת רייטן: ויש לנו הצעת חוק ממשלתית.

אפרת רייטן: בדיון הקודם הצבענו בעניין המיזוג וזה עבר לוועדת הכנסת ויידון היום.

אפרת רייטן: בפעם הקודמת, בדיון ביום חמישי שעבר, שוחחנו על כך ארוכות, העלינו כאן מספר דילמות וקשיים שביקשנו ממשרד הפנים שימצה את הבדיקות.

אפרת רייטן: עד אתמול בלילה לרבות עד לרגע זה עדיין אנחנו בבדיקות ובבירורים ומקיימים פה שיחות גם עם השלטון המקומי וגם עם הבכירים במשרד הפנים.

אפרת רייטן: לכן, אמנם פתחתי את הדיון, אבל אני מציעה שאנחנו לא נקיים אותו כרגע, אלא ניתן עוד זמן כדי להמשיך ולמצות את הבדיקות הראויות לגבי הנושאים עצמם - הן לגבי האוטומציה והן לגבי האזרחים עם השלמת ההכנסה, וגם הנכים לצמיתות.

אפרת רייטן: העלינו את זה במסגרת הדיון הקודם.

אפרת רייטן: אני מציעה שתצא מהוועדה הזו חקיקה טובה וראויה עם הרבה מחשבה.

אפרת רייטן: אנחנו יודעים שחקיקה לוקחת חודשים אם לא יותר בכנסת.

אפרת רייטן: אם כבר יש לנו עכשיו הזדמנות לעשות תיקון אמיתי ומסודר, לא יקרה כלום אם נמתין עוד.

אפרת רייטן: זה יכול להיות היום או בימים הקרובים, כדי לבדוק את כל המשמעויות: שגם משרד הפנים יבדוק, גם הרשויות המקומיות וגם אנחנו עדיין עושים את הבדיקות שלנו עם היועצים המשפטיים.

אפרת רייטן: כולם עדיין מבקשים למצוא את הפיתרון הראוי ביותר והנכון ביותר.

אפרת רייטן: אנחנו רוצים לעשות טוב ואנחנו לא רוצים לעשות טובה.

אפרת רייטן: בואו נעשה את המקסימום.

אפרת רייטן: ההמלצה שלי היא לסגור עכשיו את הדיון ולנעול אותו, ולהמשיך אותו במועד שנקבע יותר מאוחר, ברגע שנסיים את כל הדיונים והבירורים בינינו.

אפרת רייטן: תודה רבה לכולכם.

אפרת רייטן: אני נועלת את הדיון.